Taca

Una taca Mariano Peralta Horte: Ensayo de un diccionario aragonés-castellano, 1853, ISBN 978-1168692238, p.52 ye, de forma chenerica, una zona d'una color diferent que a resta d'una superficie u material. Bels tipos de tacas reciben nombres mas especificos, como ye o caso d'os lamparons, que son tacas producidas sobre a ropa.

A suya distribución y forma no sole estar regular ni uniforme, y se creya de forma accidental a mayoría de vegadas; especialment as tacas feitas sobre teixius, telas u ropa. Manimenos, tamién puede estar intencionada y feita por tinción, en determinaus productos industrials y en os procesos d'investigación.

En aragonés, muitas vegadas se diz tamién tacas a os desperfectos en a fruita cuan comienza a malmeter-se, anque pa ixes existe unatra palabra mas especifica: macadura u maca.

 Etimolochía 

Pardo Asso proposa, en o suyo Diccionario Etimolochico de 1938, que a palabra taca dimana d'o latín <TANGERE, «tocar». PARDO ASSO, José, Nuevo diccionario etimológico aragonés (voces, frases y modismos usados en el habla de Aragón); Institución «Fernando el Católico» + Diputación Provincial de Zaragoza + Gara d'Edizions (Ed. Facsímil). Zaragoza, 2002. ISBN 84-8094-101-4 A palabra podría derivar-se de <TACTA, «tocada», o participio feminino d'ixe verbo.

Brian Mott por contra la fa remontar a o chemanico antigo <taikn, «sinyal», a traviés d'o latín vulgar <*TACCA. MOTT, Brian L.. Diccionario etimológico chistabino-castellano castellano-chistabino. Institución «Fernando el Católico». Zaragoza, 2000. ISBN 84-7820-553-5

 Referencias 

 Se veiga tamién 
Macadura.
Malla.
Piga.

Categoría:Colors
Categoría:Limpideza